|  |
| --- |
| Skolebygg - tomt og beskrivelse |

# Tomten

Bnr/gnr.: 164/ 1277

Tomteareal: 4313 m²

Utvendig område brukes til skoleplass og parkering

# Vestre Strømkaien 10

Netto disponibelt (eiet og leiet) etasjeareal: **7499 m²**

Netto eiet etasjeareal: 6309 m²

Brutto eiet etasjeareal: ca 6900 m²

Bebygget areal:1477 m²

Bygget ble tatt i bruk i 1978 og er oppført med en 5 etasjers fløybygning. I forlengelse av denne, men forskjøvet mot nordøst, en treetasjers hallbygning med til dels større etasjehøyder.

Bygningene er fundamentert på betongpåler til fast bergensleire. Utvendige vegger, etasjeskillere samt innvendige søyler er utført i plasstøpt jernbetong. Innvendige skillevegger er utført som ½ steins teglvegger, dels pusset, dels i fuget utførelse. De fleste vinduene i skolebygget er skiftet til vedlikeholdsfrie PVC vinduer med spesialglass for varmeisolering, solskjerming og støydempning. Oppvarming er basert på elektriske panelovner.

Skolen har flere ventilasjonsanlegg som er oppgradert de siste årene (aggregatene), men hovedkanaler ut i korridorer fra ventilasjonsrom, er i stor grad de opprinnelig fra 1978.

Varme-, ventilasjon, varmtvann og vannforbruk er styrt og overvåket av SD-anlegg fra firmaet EM-systemer. (Oppdateres årlig)

# Vestre Strømkaien 12 (leide lokaler)

I 1. etg syd leies arealer til undervisningsformål. Netto et. areal: 291,2 m²

I 4. etg syd leies arealer til undervisningsformål. Netto et. areal: 880,1 m²

I 4. etg er det direkte korridorforbindelse mellom Høgskolen i Bergen (HiB), som har sine lokaler i nabobygget, Lars Hillesgate 34.

Leide lokaler er koplet til høyskolen sitt vann- og brannalarmsystem, men bare delvis for strømforsyningen. Ventilasjonssystemet i leid areal er på et meget lavt nivå og dårlig nivå.

# Utstyr, infrastruktur og mulighet for informasjonsinnhenting

I opplæringen benyttes teorirom, ulike typer laboratorier, verksteder, simulatorer, datarom og auditorium. Hele skolebygget er knyttet opp mot trådløst/ kablet Internett via bredbånd og skolen har egen systemansvarlig og egen lærling for drift og vedlikehold av IKT-utstyr.

# Etasjeoversikt med innhold:

**1. etasje:** undervisningsrom, auditorium, verksteder (maskinhall, dreie- og sveiseverksted), garderober, trykkontrollsimulator (boring), maskinromssimulatorer, toaletter, HC toalett og kontorer

**2. etasje:** undervisningsrom, verksteder og laboratorier, fagprøvestasjon, elevrådskontor/ samtalerom, toaletter og lærerkontor

**3. etasje:** undervisningsrom, auditorium, bibliotek, garderober, personalrom, lærerkontorer, fotorom, kjemilab, toaletter og administrasjon

**4. etasje:** undervisningsrom, rådgiverkontorer, gymsal og trimrom, toaletter og lærerkontorer

**5. etasje:** undervisningsrom, radiosimulator, lastesimulator, brosimulator, toaletter, HC toalett, kantine og kontorer

**6. etasje:** undervisningsrom, boresimulator og datarom

I hver etasje er det også bøttekott, diverse lager- og arkivrom.